**Eterna biruință**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eterna biruință

...

Mă simt în tine și te simt în mine

Aceeași carne-avem și-același sânge

Din vâlvătaia scânteilor divine

Căldura vieții care în noi se strânge!

...

Același gând ne-a fost nouă plămadă

Același vis născut în veșnicie,

Aceiași ochi așteaptă să ne vadă

Un singur gând așteaptă să ne scrie!

...

Noi suntem rodul unui singur vis

Vis născut în nopțile albastre

Să fim doar noi, acolo pe Tanis,

Izvorul tuturor viselor noastre!

...

Ne fulgeră mereu același gând,

Și ne cutremură o singură trăire,

Să mai vedem pădurea fremătând,

Pe planeta noastră, plină de iubire!

...

Să uităm de bezna vieților rebele

Când vom ajunge-acolo pe Tanis,

Planeta noastră ascunsă printre stele,

Care ne cheamă în unicul ei vis!

...

Noi suntem una, o singură ființă,

Vremelnic despărțită-n tu și eu,

Ne-a fi iubirea eterna biruință,

Izvorul vieții, născut din Dumnezeu!